Junie 2012 – romanza.co.za
Nuut van Chanette Paul
by Linelle Venter aan June 28, 2012 2 Kommentaar
Vergeet van die winterkoue met Chanette se nuutste boek!!
Maanschijnbaai: Jo en Sue
Toe Jo Calitz die liederlike kasarm op 'n lieflike stuk aarde by haar vervreemde en baie eienaardige oupa erf, besef sy nie dit kan haar en die drie mense naaste aan haar se redding of hulle ondergang wees nie. En Maanschijnbaai s'n ook.
Nuut van Dina Botha!!
by Linelle Venter aan June 21, 2012 0 Kommentaar
Julie bring weer vir ons 'n paar lekker bederf boeke. Kyk uit vir Dina se nuutste!!
VRYPOSTIGE AUSSIE – Dina Botha
Romanza, Julie 2012
Sanré is 'n terreinbestuurder by 'n bouaanleg. Hierdie geboueienaar, hierdie arrogante Australiër met sy blou oë, moenie dink hy kan haar iets van haar werk kom leer nie. Of van liefde nie.
Proestukkie: Jacolette van den Berg: Tanie se sprokie
by Linelle Venter aan June 18, 2012 1 Kommentaar
Tani se kop ruk op toe sy die beweging oorkant haar gewaar. Die man wat nader gestap kom is alles behalwe 'n gryskop oom. Inteendeel …
Haar oë bly vasgenael op die elegante, manlike figuur. Hy het 'n eenvoudige donker baadjie en broek aan wat styl en geld tegelykertyd uitskree. Sy bewegings is selfversekerd en vloeiend, die tipe grasie waarvan sy net kan droom. Die donker hare is kort en netjies, maar tog volgens die jongste mode met 'n effe deurmekaar kuif. Onwillekeurig gly haar hande teen haar sye af om 'n paar onsigbare plooie uit haar rok te stryk.
Hulle oë ontmoet oor die kort afstand en Lees meer
"Ja, ja, ek weet, natuurlik weet ek, dêmmit, Janeke. Lees meer
Proestukkie: Frenette van Wyk: Stukkie goud
by Linelle Venter aan June 9, 2012 1 Kommentaar
Die godheid wat in die oggendson op haar afgestap kom, gryp haar vas in sy betowerende mag. …
Die boek wat sy nog diep onder haar sitplek wou indruk, val uit haar skoot en land op die grond. Sy vergeet wat sy nog wil sê toe die aantreklike godheid sowaar hier voor haar voete kom kniel om dit op te tel.
Byna eerbiedig fladder haar oë oor sy digte bos swart hare en breë skouers. Lees meer
Proestukkie: Cecilia Nortjé: Instaanmeisie
by Linelle Venter aan June 7, 2012 4 Kommentaar
Sy vertel hom hoe 'n mooi nuwe dag dit is en dat die saailinge wat sy die vorige naweek in die pottuintjie op die woonstelbalkon geplant het, gister begin blom het.
Maar vanoggend laat die eenrigting gesprek haar frustrasievlak styg. Hoor hy haar ooit, of maak sy haar belaglik?
Sy vat sy hand en druk haar lippe teen sy oop palm.
"Jo … maak oop jou oë … asseblief?" Lees meer
Nuut van Jacolette van den Berg!!
by Linelle Venter aan June 4, 2012 0 Kommentaar
TANI SE SPROKIE – Jacolet van den Berg
Romanza, Junie 2012
Tani is 'n anonieme kunstenaar. Tot die kunskoper met die ysblou oë haar pad langs kom. Tani leer dat anonimiteit nie so belangrik is soos dat iemand anders jou hart moet aanraak nie.
Nuut van Kristel Loots!!
by Linelle Venter aan June 2, 2012 1 Kommentaar
Ons sien al hoe lank uit hierna en in Junie is Kristel se nuwe lekker-lees boek op die rakke!!!
EENDAGMOOI – Kristel Loots
Janeke staan gevaar om haar man te verloor, en veel meer. Sy word min gespaar en daar word meer van haar verwag as redelikheid. Uiteindelik wen sy meer as waaroor sy ooit durf droom het.
Ek het met groot afwagting uitgesien na hierdie boekpakkie van LAPA Uitgewers af en was nie teleurgesteld nie. Die eerste drie liefdesromans uit Alta se pen (wat bekend staan as haar Geur-reeks) het ek terdeë geniet en kon nie wag om te sien wat die eerste boek in haar Seisoen-reeks vir my as leser gaan inhou nie. Lees meer